**ELŐTERJESZTÉS**

**Körmend város Önkormányzata Képviselő-testülete 2016. december 15-i ülésére**

**Tárgy: Iskolák működtetési jogának átadása**

Tisztelt Képviselő-testület!

A Kormány döntésének nyomán a köznevelési intézmények működtetője 2017. január 1-étől a Klebersberg Intézményfenntartó Központ. A KLIK eddig csak fenntartói jogokat látott el, immáron működtetőjévé is válik az intézményeknek.

Körmenden mindez 4 iskolát, azaz 3 általános iskolát és egy középiskolát érint.

Az elmúlt időszakban többszöri egyeztetést tartottunk a KLIK-el a megkötendő szerződések terén. A városi sportcsarnok és az uszoda nem kerül a KLIK vagyonkezelésébe, ezáltal az ezek feletti rendelkezési jog is továbbra is az Önkormányzatot illeti meg.

A működtetésben részt vevő személyek is KLIK alkalmazásába kerülnek, amennyiben vállalják a KLIK-nél a továbbfoglalkoztatásukat. A sportcsarnok és uszoda takarítását és az uszodamesteri feladatok ellátását biztosító személyek önkormányzati alkalmazásban maradnak /ill. kerülnek.

A Képviselő-testület elé tárjuk a kidolgozott megállapodásokat, amelyeket az előterjesztés keretében részletezni nem kívánunk.

Kérem a Testületet, hogy döntsön a megállapodásokról. A megállapodásokban elképzelhető még kisebb módosítás, de az érdemi részeket már nem érint.

**HATÁROZATI JAVASLAT**

1. Körmend város Önkormányzata Képviselő-testülete megismerte aKlebersberg Intézményfenntartó Központtal a körmendi köznevelési intézmények működtetési jogának átvétele tárgyában készült előterjesztést, és az ahhoz csatolt megállapodásokat, és azt jóváhagyja, egyúttal felhatalmazza a polgármestert a megállapodások aláírására.
2. Körmend város Önkormányzata Képviselő-testülete hozzájárul ahhoz, hogy a csatolt megállapodásban foglalt ingatlanok, és ingatlanrészek tekintetében a Klebersberg Intézményfenntartó Központ (annak Szombathelyi tankerülete) javára vagyonkezelési jog kerüljön az ingatlannyilvántartásba bejegyzésre.

Körmend, 2016. december 7.

**Bebes István**

**polgármester**